cyanic-selkie/wikianc huggingface dataset:
Dəhnə-Vəlidağ tirəsi
Dəhnə-Vəlidağ tirəsi — Şərur və Sədərək rayonları sərhədində, Naxçıvan dağarası çökəkliyinin şimal-qərbindəki Sədərək düzünün cənub-şərq kənarında alçaqdağlıq silsilə. Araz çayı sahilindən başlayaraq şimal-şərq istiqamətdə 16 km məsafədə uzanır və sonradan maili Şərur düzünün Orta-Üst Pleystosen yaşlı allüvial-prolüvial çöküntüləri altına gömülür. Əsasən Orta-Üst Devon, Alt Karbon və Üst Perm yaşlı karbonat və terrigen-karbonat süxurlarından təşkil olunmuşdur. Ətəklərində Paleozoy çöküntülərini uyğunsuzluqla örtən Miosen yaşlı süxurlar açılır. "Qurd qapısı" dərəsi ilə Dəhnə və Vəlidağ tirələrinə ayrılır. Bozdağ onun gömülmə hissəsinə cavab verir, Sarıdağ massivi isə cənub-şərq şaxəsini təşkil edir. Ən yüksək zirvələri Vəlidağ (1242,2 m), Qaradaş (1213,8 m), Bozdağ (1182,7 m) və Dəhnə (1154,2 m) dağlarıdır. Tektonik cəhətdən Naxçıvan qoyulma çökəkliyinin şimal-qərb qurtaracağında Şərur-Culfa qalxım zonasının Şərur seqmentinin gömülmüş cənub-qərb cinahında cavan çöküntülər altından yer səthinə çıxan Dəhnə-Vəlidağ qalxımına aid edilir və geoloji quruluşda şimal-qərb və şimal-şərq istiqamətli fay və əks-fay qırılmaları ilə kiçik bloklara parçalanmış antiklinal (Dəhnə, Vəlidağ, Dəmirçi) və sinklinal (Saraclıdağ, Qaradaş-Bozdağ, Sarıdağ) qırışıqlarla təmsil olunan antiklinal qalxıma uyğun gəlir.
Erebuni Hava Limanı
Erebuni Hava Limanı —  — Ermənistan Respublikası İrəvan şəhərinin Erebuni rayonunda yerləşən mülki və hərbi təyinatlı  hava limanı.
İrəvan şəhəri mərkəzindən 7,3 km cənubda yerləşən hava limanı 2,784x40 m ölçülərində asfalt səthə malik olub uçuş zolaqları 03/21 istiqamətindədir.
Tarixi
Memarları L. Ş. Xristaforyan, R. G. Asratyan konstruktorları İ. Q. Baqramyan və E. N. Tosunyan olan hava limanından ilk uçuş 21 iyul 1938-ci il tarixində İrəvan-Tbilisi xətti üzrə olub. Həmin ilin 25 dekabr tarixindən isə müntəzəm uçuşlara başlanılıb. O vaxtlar hava limanı "İrəvan hava limanı" adlanırdı.
Təyinatı
Hal-hazırda əsasən hərbi sahə üzrə istifədə edilən hava limanında 3624-cü rus hərbi hissəsi, 18 MiQ-29s-dən ibarət 426-cı eskadrilya, Mi-24 hücum vertolyotu eskadrilyası və 700-cü Hava Nəqliyyatı Nəzarət Mərkəzi yerləşir.
Hava limanından həmçinin özəl şirkətlər tərəfindən ölkədaxili və MDB ölkələrinə, eyni zamanda Dağlıq Qarabağa Xankəndi hava limanına vertolyot uçuşları həyata keçirilir.
Qəza və hadisələr
4 noyabr 2008-ci ildə Ermənistan Hərbi Hava Qüvvələrinə məxsus Mi-24 hücumçu vertolyotu təlim uçuşuna hazırlaşarkən qəzaya uğradı. Hadisə nəticəsində kapitan Arşak Nersisyan həlak oldu.
Uzunoba yaşayış yeri
Uzunoba — Naxçıvan Muxtar Respublikasının Babək rayonu ərazisində qədim yaşayış yeri. Yaşayış yeri rayonunun Aşağı Uzunoba kəndi yaxınlığında, Naxçıvançayın sağ sahilində yerləşir.
Tədqiqi
Yaşayış yeri 2015-ci ildə Vəli Baxşəliyev və Catherine Marronun rəhbərliyi ilə beynəlxalq Azərbaycan-Fransa arxeoloji ekspedisiyası tərəfindən şurf qazıntısı ilə öyrənilmişdir. Yaşayış yerində aparılan araşdırmalar zamanı məlum olmuşdur ki, bu abidəyə aid mədəni təbəqənin üzəri 2 m qalınlığında torpaq qatı ilə örtülmüşdür. Babək rayonunun Uzun oba kəndi yaxınlığında, Naxçıvançayın sağ sahilində yerləşən bu abidə yalnız kəşfiyyat xarakterli qazıntı ilə öyrənilmişdir. Abidənin şərq yamacında 2 m uzunluğunda açılan kəşfiyyat qazıntısı zamanı alınan stratiqrafik kəsikdə 2, 5 m qalınlığında olan təbəqənin yığılma ardıcıllığını müəyyən etmək mümkün olmuşdur. Qazıntı zamanı e.ə. V minilliyin birinci yarısı ilə tarixlənən boyalı keramika parçalarının aşkar olunması mədəni təbəqənin e. ə. V minilliyin birinci yarısına aid olduğunu göstərir ki, bu da region üçün olduqca nadir haldır.
Digər mədəniyyətlərlə əlaqələri
Bu dövrə aid maddi-mədəniyyət nümunələri 2010-cu ilin qazıntıları zamanı Kültəpə yaşayış yerindən (Culfa, İran) də aşkar olunmuşdur ki, bu da həmin istiqamətin e. ə. V minillikdə, yaxud ondan əvvəl Şimal-Qərbi İranla (Cənubi Azərbaycan) Naxçıvançay vadisi arasında əsas yol olduğunu göstərir. Məlum olduğu kimi, Urmiya hövzəsinin qədim sakinləri başlıca olaraq (95 %) Naxçıvan yaxınlığında yerləşən Sünik obsidianından istifadə etmişlər. Araşdırmalar əsasında tədqiqatçılar qeyd etmişdir ki, Urmiya hövzəsinin qədim sakinləri Naxçıvançay vadisində yerləşən tayfalarla sıx əlaqə saxlamış və Naxçıvan sakinlərinin vasitəsi ilə Zəngəzur dağlarının xammal mənbələrindən, o cümlədən burada olan obsidian yataqlarından istifadə etmişlər. Uzun oba yaşayış yeri Eneolit dövrünün orta mərhələsinə aid xüsusiyyətləri izləmək baxımından əhəmiyyətlidir.
Ayaz Babayev
Həyatı
Ayaz Babayev  14 aprel 1994-cü ildə Bakı şəhərində anadan olmuşdur. 1999-cu ildə Telman Abbasov adına 225 nömrəli orta məktəbə getmiş 2010-cu ildə həmin məktəbin məzunu olmuşdur. Uşaqlıqdan musiqiyə həvəsi olan Ayaz Babayev məktəbin əksər tədbirlərində çıxış etmişdir. Fəaliyyətinə 2010-cu ildə onlayn radioda DJ kimi çalışmağa başlayıb. 2012-ci ildə Space tv də yayımlanan "Sehrli pərdə" musiqi yarışmasına baş vuran Ayaz Babayev iki münsifin diqqətinə tuş gəlir Xalq artisti Faiq Ağayev və Əməkdar artist Lalə Məmmədova Ayaz Babayin seçimi Xalq artisti Faiq Ağayev olur. Müsabiqə boyunca Faiq Ağayevdən dərs alan müğənni, vokal dərslərinə başlamaq qərarına gəlir. Faiq Ağayev sayəsində Əməkdar incəsənət xadimi Nailə Mirməmmədli ilə tanış olur 2 il Nailə xanımdan özəl təhsil alır bundan sonra 2013 cü ildə İsveç — Azərbaycan birliyinin keçirdiyi Yay Festivalına qatılır və orada laureat olur. Sosial şəbəkələrdə cover ifalarını paylaşan sənətçi 2014-cü ildə əfsanəvi "Modern Talking" qrupunun "Youre my heart Youre my soul" mahnısını slow versiyada ifa edir və qrup həmin ifanı öz rəsmi facebook hesabında paylaşması nəticəsində 1 gündə yerli medianın gündəminə düşür. Günlərlə yerli mediada adından söz etdirən Ayaz Babayev həmin ifaya klip çəkdirir.
Karyerası
2015-ci ildə əksər xitlərin müəllifi olan Muxtar Abseynovla tanış olan Ayaz Babayev ilk ifası olan Çıx Get mahnısını ona hədiyyə etmiş və beləliklə sənətçinin ilk mahnısı işıq üzü görmüşdür.
2015-ci ildən fotosessiyaları, qısa videoları, ifaları, həyat tərzi və fikirləri ilə sosial şəbəkədəki insanların marağına səbəb olan Ayaz Babayev instagramda tanınmağa və izləyici sayısı artmağa başlayır. Məşhurluğu bu ildən başlayan Ayaz Babayev 2016-cı ildə "Empire Entertainment"-in başlatdığı "The New Voice 2016" müsabiqəsinə qatılır və qalib olur. Sənətçinin ikinci ifası olan Camalımsan mahnısını sevənlərinə kliplə təqdim edir, klipində tərəf müqabili olaraq aktrisa Cəmilə Tağızadəni seçir.
Hər zaman Müdafiə nazirliyinin tədbirlərində iştirak edən sənətçi dəfələrlə MN-nin fəxri fərmanlarına layiq görülmüşdür. 2016-cı ildə həmkarı Pərvanə Talıbzadə ilə turne konsertlər təşkil etmiş bir çox hərbi hissədə konsert proqramı ilə çıxış etmişdir. 2017-ci ildə söz və musiqisi Aygül Əlizadəyə məxsus olan üçüncü ifasını Dəyişmərəmi təqdim edən Ayaz artıq musiqilərini sosial şəbəkələr vasitəsi ilə daha çox insana çatdırır. 2017–2018-ci illərdə bir sıra cover ifaları ilə məşhurlaşan Ayaz Babayev prezident mükafatçısı nəfəs alətləri ustası Emil Bağırovla tanış olur və bir neçə mahnısında ifa edir.
2017 ci ildə Baku Shopping Festivalı çərçivəsində mədəniyyət nazirliyi Ayaz Babayevin xalqa açıq silsilə konsertlərini təşkil edir. Dövlət əhəmiyyətli Baku Shopping Festival-dakı konsertlərinə görə Mədəniyyət nazirliyinin fəxri fərmanını alan Ayaz Babayev eyni ildə Luxury Awards ödül gecəsində ilin gənc müğənnisi adına layiq görülür.
2018 ci ilin əvvəlində Emil Bağırov həmkarı Sura İsgəndərli ilə Ayaz Babayevə duet təklif edir.Tərəflər duet təklifini olumlu qəbul edir və müğənni Ramal İsrafilovun Yaxşı ki, varsan mahnısını fərqli aranjımanda ifa edirlər. Aranjımanını Nihad Məlikovun üstələndiyi klipini Fərman Bəşirlinin çəkdiyi Yaxşı ki varsan mahnısı çox qısa zaman ərzində sevilir. Duet Pİ group tərəfindın "7 Gözəl Awards" da ilin dueti seçilir.a
Həmkarı Sevinc Ağaşirinovanın repertuarından sözləri Samir Quliyevə musiqisi Əhməd Mustafayevə məxsus olan Buyur yanımda əyləş mahnısını ifa edir və ifaçı Shey Ree ilə mahnını feat etmək qərarına gəlir. Duetin klipini yenə Fərman Bəşirli lentə alır. Klipdə Ayaz Babayevin tərəf müqabili isə blogger Leila Land olur. Reper Noton M Kalibre ilə bir araya gələn Ayaz Babayev həmkarı Nihad Məlikovla birgə üçlü feat edir. Sözləri Noton M Kalibre musiqisi Nihad Məlikov və Noton M Kalibreyə məxsus olan trackın klipi Elektra events halldakı konsertləri əsnasında Fərman Bəşirli lentə alır.
2018-ci ildə Ayaz Babayevi tamaşaçılar aparıcı kimi Lider Tv də yayımlanan Fortuna proqramında görür. Proqrama aparıcılıq edən Ayaz Babayev aparıcı kimi də rəğbət qazanır.
2019-cu ildə şəxsi hitləri ilə yanaşı oxunulmuş mahnılara yeni nəfəs verən Ayaz, ifaları arasına müəllifi Nezih Üçlerin olduğu Berkayın Gülüm mahnısı da daxil edir. Ardınca ifaçı sevilən sənətçi Rəşad İlyasovun repertuarına müraciət edir. Sözləri Azər Şirinə musiqisi Elçin Cəfərova məxsus olan Xəstəsi oldum adlı mahnı Ayaz Babayevin ifaları sırasına daxil olur və sevilən ifalarında öz yerini alır. Hal hazırda ifaçının vizit kartı sayılan Möcüzə mahnısı üçün studiyaya girir. Söz və musiqisi Noton M Kalibre məxsus olan mahnının klipini yenə Fərman Bəşirli lentə alır. Ərsəyə gələn klipdə baş rolları influncer Sabi Orudjeva və həyat yoldaşı hair master Orhan Özdoka həvalə olunur. Klipin nikah səhnələrində başqa tanınmış bloggerlərdə səhnə alır. Mahnın aranjımanı Yuzbek Zagirova, Skripka partiyaları isə yenə Həmid Əmirəliyevə məxsusdur. 2020-ci ildə Braun markasının siması olur.
2020-ci ildə pandemiya səbəbi ilə sənətində durğunluq yaransada Ayaz Babayev bu ilə 2 ifa çıxardır. Ayaz Babayev sənət yoldaşları Hiss, Noton M Kalibre və Aslıxanla birgə Təki sən istə mahnısını təqdim edir. Mahnının müəllifi Aslıxan və Noton M Kalibre aranjımanı Yüzbek Zagirova məxsusdur.
2020-ci ildə imtahan serialında rol alan Ayaz Babayev bu rolu ilə tamaşaçıların qəlbinə yenə aktyor kimi yol tapır. Uğur gətirən serialda bir neçə bölüm sonrası serial final ilə sevənləri ilə sağollaşır. Serialın final bölümündə tamaşaçıların ilk bölümdən arzuladığı məqamda Ayaz Babayevin Möcüzə mahnısı serialın soundtrackları sırasına daxil olur. Karantin zamanı efirlərə nisbətən daha çox çıxan Ayaz Babayev 2020-nin yayında Qəlbim sənin evin mahnısını təqdim edir. 2020-ci ilin yayında müəllifi Noton M Kalibre olan, aranjımanı Yuzbek Zagirova klipini Fərman Bəşirlinin üstələndiyi "Sən mənlə" adlı layihəsini hazırlayır. Klipdə ifaçı blogger Apruza Aliyeva ilə baş rolları canlandırır. Klipdə bir sıra instagram fenomenləri də rol alır.
2021-ci ildə Qızıl Kəpənək mükafatına namizəd olmuşdur.
Road&Traffic
Road and Traffic — Xəzər regionunda yol infrastrukturu, ictimai nəqliyyat, yol təhlükəsizliyi və informasiya texnologiyaları kimi sektorların peşəkarlarını öz meydançasında bir araya toplayan biznes platforma.
Məqsəd
Sərgi yol, körpü və tunellərin layihələndirilməsi və inşası əsnasında bu sahənin mütəxəssislərinə müasir həll seçimlərini təqdim etmək, habelə bazarın tələbatlarını və intellektual nəqliyyat sistemi (İNS) sektoruna aid olan məhsullarınızın satış potensialını tədqiq etmək, Azərbaycanın ictimai nəqliyyat operatorları ilə görüşmək və bu sahə üzrə tenderlərdə iştirak etmək imkanı yaradır.
2014
Road&Traffic 2014 sərgisində Azərbaycan, Almaniya, Türkiyə və Fransa şirkətləri tərəfindən geniş çeşiddə yol-tikinti avadanlıqları, materiallar, infrastruktur və servis xidmətləri nümayiş etdirilib.
2018
"Road & Traffic 2018" sərgisində yol-tunel inşaatı, yol hərəkətinin idarə edilməsi sahəsində müasir informasiya texnologiyalarının tətbiqi və ictimai nəqliyyat sahəsi üzrə istehsalçı və operatorların görüşü baş tutmuş, eləcə də yol təhlükəsizliyi ilə bağlı problemlərin həlli yolları üzrə əldə olunan ən son nailiyyətləri nümayiş etdirilmişdir.
2022
Road&Traffic 2022 sərgisində Azərbaycan, Almaniya, Belarus, Yunanıstan, İtaliya, Qazaxıstan, Rusiya Federasiyası, Türkiyə və Birləşmiş Ərəb Əmirliklərinin (BƏƏ) şirkətləri öz məhsul və xidmətlərini təqdim ediblər.
Protoulduz
Protoulduz — ulduzlar arasında nəhəng molekulyar qazların sıxlaşması nəticəsində meydana gələn bir kütlədir.
Yaranması
Protoulduz ulduz təkamül prosesində erkən mərhələdir. Günəş kütləsi ulduzu üçün bu formalaşma təxminən 10,000,000 il çəkir. Molekulyar bulud öz çəkisi qüvvəsi altında çökəndə proses başlayır. Yüksək səsli günəş külək forması - T Tauri küləyi, yüksələn ulduz kütləsinin radiasiya enerjisinə çevrilməsini göstərir, ulduzun meydana gələcəyini göstərir.
Ulduzların təkamülündə rolu
Ulduz formasiyası nəhəng bir molekulyar buludda başlayır. Bu buludlar əvvəlcə kütləvi çəkisi qüvvələr və ulduzun çökməsi qarşısını alan təzyiq qüvvələri ilə balansdadırlar. Bu qüvvələrin tarazlığı pozulduqda, supernova şok dalğaları səbəbiylə ulduz çökməyə başlayır və tədricən kiçik parçalara bölünür. Bu parçaların ən kiçik hissəsi ulduzun azalması və formalaşmasında müvəffəq olur.
thumb|Infant star [[CARMA-7 and its jets are located approximately 1400 light-years from Earth within the Serpens South star cluster. ]]
Buludlar küçülməyə davam edərkən, temperatur yüksəlməyə başlayır. İstilik artımının səbəbi, qravitasiya enerjisinin istilik kinetik enerjisinə çevrilməsidir. Bir hissəcik (molekul və ya atom) mərkəzdə azalma hissəsinə doğru düşdükdə, cazibə enerjisi azalır. Zərərin ümumi enerjisi sabit qalmaqdan ötəri, yerçəkən enerjisində azalma kinetik enerjinin artmasına səbəb olur. Bir qrup hissəciklərin kinetik enerjisi istilik kinetik enerjisi və ya temperaturu. Bulud daha çox azalır, temperatur daha yüksəkdir.
Ön ulduzunun temperaturu (10-20 Kelvin) əksər radiasiya mikrodalğada və ya infraqırmızı dalğa spektri aralığındadır. Ulduzun formalaşmasının bu erkən mərhələsində buludda ani temperaturun yüksəlməsinin qarşısını almaqla radiasiyanın əksəriyyəti qaçır. Pre-ulduz təkamülünün bu mərhələsi də izotermal faz kimi tanınır.
thumb|[[HBC 1 is a young pre-main-sequence star. ]]
Buludların müqaviləsi kimi, molekulların sıxlığı artdıqca və qəbul edilən radiasiyanın qaçışını daha da çətinləşdirir. Nəticədə qaz radiasiyaya davamlı olur və buludun temperaturu daha da artmağa başlayır. Bu mərhələdə hələ çox qaz olan qaz buludlarına bulut Class 0 grade malikdirlər. Sistem inkişaf etdikcə, ulduzdan daha çox emissiya ətrafdakı qaz və toz buludlarından daha aydın olur. I sinifdə ulduz ətrafdakılarla eyni kütləyə malikdir.
Ulduzun təkamülünün növbəti mərhələsi iki günəş kütləsindən daha az kütləli ulduzlara, klassik T Tauri ulduzuna (II sinif) aiddir. Bu mərhələdə temperatur əhəmiyyətli dərəcədə yüksəlir və disk sancardan daha kiçik olur. Ulduzun təkamülünün son mərhələsində temperatur yüksəlir və ətraf mühitə aid olan material ölçüsü daha kiçik olur, III sinif birinci olur. 2 və 8 günəş kütlələri arasında kütlələri olan pre-ulduzlar üçün növbəti mərhələ TTauri ulduzunun əvəzinə Herbig Ae / Be ulduzu olur. 8 günəş kütləsinin üstündən əvvəl ata-baba ulduzları üçün bir pre-ulduz müşahidə edilmir. Çünki ətraf mühitini bir qara buludsuzluğa çevirmədən əvvəl artıq əsas ardıcıllıq mərhələsinə çatmışlar. 2MASS və WISE astronomik araşdırmaları tərəfindən qəbul edilən infraqırmızı ölçülər bir çox ön-ulduz və ulduz çoxluğunun ortaya çıxmasında çox təsirli olmuşdur.
Həmçinin bax
NGC 7538
Kit Harinqton
Kristofer Keytsbi "Kit" Harinqton — Britaniya aktyoru. Daha çox “Taxt-tac oyunları” teleserialında Con Snou rolunun canlandırmasında məşhurluq qazanıb.
2017-ci ildə o, “Taxt-tac oyunları” serialının bir epizodu üçün 1,1 milyon dollar qazanaraq televiziyada ən çox qonorar alan aktyorlardan biri oldu.
Həyatı
Harinqton Londonun Akton rayonunda keçmiş dramaturq Debora Ceyn Keytsbi və iş adamı 15-ci baronet ser Devid Riçard Harinqtonun ailəsində anadan olub. Anası onu Kristofer Marlonun şərəfinə adlandırmışdı (Harinqton bu adın qısadılmış Kit formasını istifadə etməyi üstün tutur). Kitin əmisi Ser Nikolas Con Harinqton 14-cü baronet Harinqtondur, ata tərəfdən ulu babası isə Ser Riçard Harinqton 12-ci baronet idi.
Ata tərəfdən nənəsi Lavender Sesilia Denni tərəfindən, kral II Karlın 10-cu nəslindəndir. Həmçinin o, ata tərəfdən şotland siyasətçisi, 1-ci Vikont Melvilin nəslindəndir.
Harinqton 1992-1998-ci illərdə Sautfild İbtidai Məktəbində oxuyub. 11 yaşında olanda ailəsi köçür və o, 2003-cü ilə qədər Martley Mərkəzi Məktəbində oxuyurdu. 14 yaşında “Qodonu gözləyərkən” tamaşasına baxandan sonra aktyorluğa maraq yaranır və bir neçə məktəb tamaşasında iştirak edir.
O, Vuster kollecində 2003 - 2005-ci illərdə dram və teatr üzrə təhsili almışdır. 2004-cü ildə Hamlet rolunu oynamasından ilhamlanan on yeddi yaşlı Harinqton aktyorluq məktəbinə getməyə başlayır. 18 yaşında Londona köçür, bir il sonra oxumağa başlayır və 2008-ci ildə oranı bitirir. .
Şəxsi həyatı
Kit Harinqtonun 2012-ci ildən "Tax-tac oyunları" serialında oynayan həmkarı ilə münasibətdə olduğu 2016-cı ildə rəsmən təsdiqləndi. Harinqton və Lesli 2017-ci ildə birlikdə yaşamağa başlayırlar. 2017-ci ilin sentyabrında onlar The Times'da nişanlandıqlarını elan etdilər. Toy mərasimi 23 iyun 2018-ci ildə Lesli klanının ailə qalasında keçirildi. 26 sentyabr 2020-ci ildə cütlüyün ilk övladını gözlədikləri məlum oldu. 2021-ci ilin fevralında Kit Harinqton və Rouz Lesli ilk dəfə valideyn oldular. Cütlüyün bir oğlu dünyaya gəldi.
2019-cu ilin yazında Harinqton klinikada müalicə almağa başlayır. O, "Taxt-tac oyunları" serialın çəkilişləri zamanı keçirdiyi təzyiq və əsəb böhranından danışmışdı.
Harinqton futbol izləyicisidir və Mançester Yunayted FK azarkeşidir.
Şərqi Azərbaycanda zəlzələ (2019)
Şərqi Azərbaycan zəlzələsi (2019) — 2019-cu il 8 noyabr tarixində yerli vaxtla 03:17-də baş vermiş zəlzələ. Dərinliyi 20 km olan 5.9 bal gücündə təbii fəlakət.
Tektonik təyinatı
İran cənubda Bitlis-Zaqros qurşağından Böyük Qafqaz dağlarına, şimalda Abşeron-Balkan silsiləsindən Kopetdağ dağına qədər uzanan Ərəbistan plitəsi ilə Avrasiya plitəsi arasında yerləşir. Bu plitələrin toqquşması 3,000,000 km2 sahədə kontinental qabığın deformasiya olunmasına səbəb olur. Bu yer üzərində ən geniş ərazini əhatə edən konvergent deformasiyadır. İranın şimal-qərbində Ərəbistan plitəsi şimala doğru Avrasiya plitəsinə nisbətən ildə təxminən 20 mm sürətlə hərəkət edir. Təbriz yaxınlığında ərazidə deformasiyada Şimali Təbriz qırılması üstünlük təşkil edir, qərb-şimal-qərb – şərq -cənub-şərqdən sağa doğru hərəkət 858-ci ildən bəri 6 baldan yuxarı 7 tarixi zəlzələnin baş verməsinə səbəb olmuşdur.
Digər aktiv qırılma zonası Əhər və Həriş şəhərləri arasında qərb- şərq meylliyidir. Bu zona isə 2012-ci ilin avqust ayında 6.4 bal gücündə zəlzələnin baş verməsinə səbəb olmuş və nəticədə ən azı 38 nəfər həlak olmuş, 3200 nəfər xəsarət almış, onlardan da 268 nəfəri xəstəxanada dünyasını dəyişmişdir.
Zəlzələ
5.9 bal gücündə zəlzələ Ərəbistan və Avrasiya plitələri arasında sərhəddən təxminən 250 km şimal-şərqə doğru baş vermişdir. Ocağın mexanizmi Bozquş dağının altında sola doğru istiqamətdə qırılma olduğunu göstərirdi. Afterşokların paylanması Şimal-şərq və Cənub-qərb müstəvisi boyunca qırılma olduğunu göstərir. Səthin altına qalmış qırılmanın ölçüsü 3.8 x 4.9 km2 dəyərləndirildi. Bu 5 km dərinlikdə 0.8 metr maksimum sürüşmə  zonası əmələ gətirdi, sürüşmənin daha geniş hissəsi 2 km və 11 km dərinlik aralığında baş verdi.
Dağıntı və fəlakətlər
Zəlzələdən 6 şəhər və 145 kəndin birlikdə 121.307 nəfər əhalisi zərər gördü. Onlardan 30-u tamamilə dağıldı. Ən çox zərər görən ərazilər Şərqi Azərbaycan əyalətində Miyanə və Sərab şəhərləri idi. Bəzi mal-qara da da anbar və çardaqların dağılmasına görə tələf oldu. Zəlzələ nəqliyyat yollarının, telekommunikasiya xəttlərinin, su kanalizasiyalarının sürüşməsinə və dağılmasına və qaz borularının zərər görməsinə görə isə yanğınlara səbəb oldu. Zəlzədə düşən dağıntılar nəticəsində 5 nəfər həlak oldu, 66 nəfər isə xəsarət aldı. 518 nəfər isə zəlzələ nəticəsində yaranan təşvişə görə xəsarət aldı, zəlzələ nəticəsində yaranan yanğınların səbəb olduğu karbon monoksid qazından zəhərlənməyə görə daha 2 nəfər dünyasını dəyişdi.
Təbrizdə orta dərəcəli təkanlar qeydə alındı, 6 ev dağıldı və 400 ev zərər gördü.
Relyef
3091 çadır, 3000-dən çox ərzaq bağlaması, 3521 ədyal, 4595 şüşə su, 440 nətbəx seti və 350 ədəd çörək zəlzələ qurbanlarına yardım olaraq göndərildi.
Lou-fay
Lou-fay — adətən bir qeydin və ya ifanın qüsurları kimi qəbul edilən elementlərin, bəzən də düşünülmüş bir estetik seçim olan musiqi və ya istehsal keyfiyyətidir. Səs keyfiyyəti və musiqi istehsalı standartları onilliklər boyu inkişaf etmişdir, yəni bəzi köhnə Lou-fay  nümunələri əvvəlcə belə tanınmamış ola bilər. Lou-fay 1990-cı illərdə alternativ olaraq DIY musiqisi adlandırıldığı zaman populyar musiqi tərzi kimi tanınmağa başladı.
Harmonik təhrif və "analoq istilik" bəzən aldadıcı şəkildə Lou-fay musiqisinin əsas xüsusiyyətləri kimi irəli sürülür. Estetikliyi, əslində normal olaraq istənməyən kimi görünən elementlərin, məsələn notlar, ətraf mühitin müdaxiləsi və ya fonoqrafik çatışmazlıqlar (zəifləmiş səs siqnalları, lent səsi və s. kimi elementləri) daxil etməsi ilə müəyyən edilir. Əhəmiyyətli sənətçilər arasında Beach Boys, R. Stevie Moore (tez-tez "ev qeydinin xaç atası" adlanır), Paul McCartney (McCartney), Todd Rundgren, Jandek, Daniel Johnston, Voices Guided, Sebadoh, Beck, Səki və Ariel Pink var.
"Lou-fay" mədəni leksikonda "yüksək sədaqət" olduğu müddətdə olmasına baxmayaraq, WFMU DJ William Berger, ümumiyyətlə, 1986-cı ildə bu terminin populyarlaşdırılması ilə tanınır. 1980-ci illərdən bəri müxtəlif nöqtələrdə "Lou-fay" kaset mədəniyyəti, punk DIY etiketi, primitivizm, kənar musiqi, orijinallıq, süstlük / Generation X stereotipləri və mədəni nostalji ilə əlaqəli olmuşdur. "Yataq otağı" musiqiçiləri anlayışı müasir rəqəmsal səs iş stansiyalarının yüksəlməsindən sonra genişləndi və 2000-ci illərin sonunda Lou-fay estetikası soyuq və hipnaqrafik pop musiqi janrının əsasını təşkil etdi.
Təriflər və etimologiya
Lou-fay tarixən hi-fi-ın əksidir. Ümumiyyətlə 1990-cı illərdən əvvəl "low-fi" kimi yazılan bu termin ən azı 1950-ci illərdən bəri, "yüksək sədaqət" in qəbulundan qısa müddət sonra mövcuddur və tərifi 1970 və 2000-ci illər arasında davamlı inkişaf etmişdir. 1976-cı ildə Oxford İngilis dili Lüğətində, Lou-fay "keyfiyyəti baxımından 'hi-fi' dən daha az keyfiyyətli istehsal" tərifi altında əlavə edildi. Musiqi müəllimi R. Murray Schafer, 1977-ci ildə nəşr olunan "Dünyanın tüninqi" kitabının lüğətində bu termini "əlverişsiz siqnal-səs nisbəti" olaraq təyin etdi. 2003-cü ildə Oxford Lüğəti, bu termin üçün ikinci bir tərif əlavə etdi - "minimal istehsal ilə səciyyələnən rok musiqisinin bir növü", xam və zərif bir səs verir. Üçüncüsü 2008-ci ildə əlavə edildi: "qəsdən estetik seçim olaraq cilalanmamış, həvəskar və ya texnoloji baxımdan zərif." thumb|1980-1990-cı illərin avadanlıqları ilə minimal yataq otağı studiyası "Lou-fay" istifadəsini populyarlaşdıran partiyanın və ya partiyaların kimliyi qəti şəkildə müəyyən edilə bilməz. Ümumiyyətlə, bu terminin 1986-1987-ci illər arasında davam edən William Berger-in Nyu-Cersi mərkəzli Lou-fay başlıqlı müstəqil radiostansiyası WFMU-da yayımlanan həftəlik yarım saatlıq radio şousu vasitəsilə populyarlaşdırıldığı irəli sürülür. "Yataq otağı musiqiçiləri" anlayışı noutbukların yaranmasından sonra genişləndi və illər keçdikcə evdə yazılan bütün musiqiləri "Lou-fay" başlığı altında qruplaşdırmağa meyl artdı. "Yataq otağı popu" qrupların ənənəvi səsyazma məkanında deyil, evdə qeyd etdikləri musiqi janrını və ya estetikasını sərbəst şəkildə təsvir edirdi. 2017-ci ildə, About.com saytından Anthony Carew, "Lou-fay" ifadəsinin "isti" və ya "yumruq" sözlərinin sinonimi kimi yanlış istifadə edildiyini iddia etdi.
Xarakteristika
Lou-fay estetikası özünəməxsusdur. Estetik həm də keyfiyyətsiz musiqi ifalarına aid ola bilər. Qeyri-peşəkar və ya "həvəskar" sayılan qeydlər ümumiyyətlə performans (sazdan kənar və ya vaxtdankənar notlar) və ya qarışdırma (səsli, təhrif və ya otaq akustikası) ilə əlaqəlidir. Musiqişünas Adam Harper fərqi "fonoqrafik" və "fonoqrafik olmayan qüsurlar" olaraq təyin edir. Birincisini "onun üçün zərərli olaraq qəbul edilən (və ya alqılanması xəyal edilən) bir qeyd elementi və qeyd mühitinin özünün xüsusi işindən qaynaqlanan elementlər" olaraq təyin edir. Harperin fikrincə, qüsurları qeyd etmək "təhrif və səs küy kimi iki kateqoriyaya bölünə bilər", baxmayaraq ki, "təhrif" və "səs küy" təriflərinin dəyişdiyini və bəzən üst üstə düşdüyünü qəbul edir. Lou-fay estetikasında ən görkəmli təhrif forması səs siqnalının cihazın dinamik diapazonundan çox gücləndirildiyi zaman meydana gələ bilən harmonik təhrifdir. Ancaq bu təsir ümumiyyətlə qüsurlu sayılmır. Eyni proses, elektro gitara səsləri rok və rulonlarda və rəqəmsal qeydlərin meydana çıxmasından bəri bir səsyazıda "analoq istiliyi" hissi vermək üçün istifadə olunur. Səsyazma prosesinin məhsulu kimi yaranan təhrifdən ("fonoqrafik təhrif") ümumiyyətlə peşəkar kontekstdə yol verilmir. "Bant doyma" və "doyma təhrifi" alternativ olaraq bir lent başlığı qalıq maqnitlənmə həddinə yaxınlaşdıqda meydana gələn harmonik təhrifi təsvir edir. Effektlərə yüksək tezlikli siqnalların azalması və səs-küyün artması daxildir. Ümumiyyətlə, Lou-fay qeydlərində 10 kilohertz-dən yuxarı tezlik məlumatları azdır və ya yoxdur.
Ermənistan–Ukrayna münasibətləri
Ukrayna—Ermənistan münasibətləri — Ukrayna və Ermənistan arasında iki tərəfli diplomatik münasibətlər. Bu münasibətləer 25 dekabr 1991-ci ildə qurulmuşdur. 1991-ci ilə qədər hər iki ölkə SSRİ tərkibində ittifaq respublikalarından biri idi. Bu gün Müstəqil Dövlətlər Birliyinin, Ümumdünya Ticarət Təşkilatının, Avropada Təhlükəsizlik və Əməkdaşlıq Təşkilatının və eyni zamanda Birləşmiş Millətlər Təşkilatının həqiqi üzvüdürlər.
Tarix
18 dekabr 1991-ci ildə Ermənistan Ukraynanın müstəqilliyini tanıyır.
Ermənistanın Ukraynadakı səfirliyi 1993-cü ilin yanvarında açılır. Ermənistanın Ukraynadakı fövqəladə və səlahiyyətli səfiri Andranik Manukyandır. Ukraynanın İrəvandakı səfirliyi 1996-cı ilin sentyabrından fəaliyyətə başlayır. Ukraynanın Ermənistan Respublikasındakı müvəqqəti işlər vəkili İvan Zaqorodnıdır.
İkitərəfli münasibətlərin əsasını qoyan sənəd Ukrayna ilə Ermənistan Respublikası arasında 14 May 1996-cı ildə imzalanan Dostluq və Əməkdaşlıq Müqaviləsidir.
1997-ci ilin iyulunda Ermənistanın ilk Prezidenti Levon Ter-Petrosyan Ukraynaya rəsmi səfər edir. 2001-ci ilin martında Ermənistanın ikinci prezidenti Robert Köçəryan Ukraynaya səfər etmişdir. Üçüncü Ermənistan Prezidenti Serj Sarkisyanın rəsmi və işgüzar səfərləri 2011-ci ilin iyulunda və 2012-ci ilin iyulunda baş tutur. Ukraynanın ikinci prezidenti Leonid Kuçma 1996-cı ilin mayında və 2002-ci ilin oktyabrında Ermənistana rəsmi səfərlər etmişdir.
2014-cü ildə Ermənistan Krımda keçirilmiş referendumun qanunsuzluğu barədə qərar qəbul edilməsinə qarşı səs verdi. Lakin Ukrayna səfiri ilə siyasi məsləhətləşmələrdən sonra Ermənistan Şərqi Ukraynadakı hadisələrə münasibətdə bitərəf mövqe tutdu.
Münasibətlərin hüquqi bazası müxtəlif sahələrdə, o cümlədən regional səviyyələrdə əməkdaşlığı tənzimləyən 72 sənəddən ibarətdir.
Ermənistan ukraynalıları
2001-ci il əhalinin siyahıya alınmasına görə, Ermənistanda 1633 etnik ukraynalı yaşayır. Ukraynalıların çoxu İrəvan, Vanadzor, Gümrüdə yaşayır. Ölkədə "Ukrayna" adlı Ermənistan Ukraynalıları Federasiyası fəaliyyət göstərir. Təşkilatın Ukrayna dilində nəşr olunan öz orqanı var. Ermənistanda ukraynalılardan ibarət bir sıra sənət qrupları da fəaliyyət göstərir.
Ukrayna erməniləri
Qədim dövrlərdən bəri, ermənilər müasir Ukrayna ərazisində yaşamışlar. 1364-cü ildə Lvovda Litva, Polşa və Moldova kilsələrinin tabe olduğu ermənilərin yeparxiya mərkəzi var idi. Ticarət, diplomatiya, silah və zərgərlikdə ermənilər müəyyən bir rol oynayırdılar.
XIX əsrdə Lvov Qərbi Ukraynadakı erməni tədqiqatlarının mərkəzi olur. 1904-cü ildə Lvov Universitetində erməni dili kafedrası açılmışdı. Kafedra Böyük Vətən Müharibəsi başlamazdan əvvələ qədər mövcud idi.
Ticarət
Ukrayna Ermənistana ət, süd məhsulları, tərəvəz, taxıl bitkiləri ixrac edir. Ermənistan Ukraynaya elektrik məhsulları, alkoqollu içkilər, mineral sular ixrac edir.
2015-ci ilin 9 ayı üzrə ölkələr arasında ticarət dövriyyəsi 94,2 milyon ABŞ dolları, mal ticarətinin göstəricisi isə 76,7 milyon ABŞ dolları təşkil etmişdir.
NGC 6066
NGC 6066, Yeni Baş Kataloqda qeydə alınmış qalaktikadır. Göy üzündə İlan bürcü istiqamətində yerləşir. S tipli. tərəfindən ildə 40.64 sm (16 düymə) ölçülü  vasitəsilə ildə kəşf edilmişdir.
BMT nömrəsi
BMT nömrəsi və ya BMT nömrələri təhlükəli hesab edilə bilinən bir materialın daşınması tələb olunan zaman beynəlxalq karqo və aviaşirkət şirkətlərinin sizdən tələb edəcəyi nömrələrə verilən addır. BMT nömrəsi kommersiya əhəmiyyəti olan təhlükəli məhsulların və ya maddələrin (partlayıcı, zəhərli, yoluxucu və s.) müəyyənləşdirilməsinə imkan verən dörd rəqəmli rəqəmlərdir. Bu nömrələmə sistemindən beynəlxalq ticarətdə istifadə olunur.
NGC 2225
NGC 2225, Yeni Baş Kataloqda qeydə alınmış açıq ulduz topasıdır. Göy üzündə Təkbuynuz bürcü istiqamətində yerləşir. OCL tipli. tərəfindən ildə 47.5 sm (18.7 düymə) ölçülü  vasitəsilə ildə kəşf edilmişdir.
Ləçək
Ləçək - Çiçək tacında şəklini dəyişmiş yarpaq. Tozlayıcı həşaratları cəlb etmək üçün şəklini dəyişmiş və parlaq rənglərdə olurlar. Dişicik və erkəkciyi qoruyan hissədir. Tozlaşmaya yardım edir. Botanika sahəsində daha geniş olaraq öyrənilir.
Nelson adası (Şpitsbergen)
Nelson adası (Nelsonøya) — Şpitsbergen arxipelaqına daxil olan adalardan biri. Sjuoyane adaları qrupuna daxildir. Şimal-Şərq Torpağından şimalda yerləşir. Barens dənizi akvatoriyasına daxildir. Ada 1773-cü ildə Şpitsbergen ekspedisiyasında matros kimi iştirak etmiş vitse-admiral Qorasio Nelsonun şərəfinə adlandırılmışdır.
İde Loo-Talvari
İda Loo-Talvari, ilk evliliyində İda Aav-Loo , Rusiya imperiyasında İda Yuxonovna Aav-Loo — Estoniya müğənnisi (soprano).
Həyatı
İda Loo-Talvari vokal təhsilini Estoniyada almış, sonra Berlin, Milanda və Vyanada bacarıqlarını təkmilləşdirmişdir. 1926–1944-cü illərdə Estoniya Opera və Balet Teatrının solisti olmuşdur. 1944-cü ildən İsveçdə yaşamışdır.
1926–1937-ci illərdə bəstəkar Evald Aav ilə evli olmuşdur. 1938–1979-cu illərdə Yohannes Aleksandr Talvari ilə evli olmuşdur.
Şirman binası
Şirman binası — Rostov-na-Donu şəhərinin ərazisində, mühəndis Arutyan Xristoforoviç Zakievin layihəsi əsasında 1911-ci ildə inşa edilmiş bina. Bina Voroşilov prospekti, Suvorov küçəsində yerləşir. Şirman binası regional əhəmiyyətli mədəni irs obyekti siyahısına daxil edilmişdir.
Tarixi
Gəlirli ev olaraq bina mühəndis Arutyan Xristoforoviç Zakievin layihəsi əsasında 1911-ci ildə inşa edilmişdir. 1920-ci ildə sovet hökuməti qurulduqdan sonra bina milliləşdirildi və "Mətbəə evi" kimi istifadə edilir. Burada Rostov proletar yazıçıların assosasiyası və "Molot qəzeti" işçiləri fəaliyyət göstərmişdir. 1922-ci ildə Rostovda ilk pioner dəstəsi olan "Spartak" qurulmuşdur. 28 noyabr 1926-cı ildə "Mətbəə evində" Vladimir Vladimiroviç Maykovski çıxış etmişdir. Böyük Vətən müharibəsi öncəsi bina SSRİ. təhlükəsizlik orqanlarının balansında olur. Müharibədən sonra "Yujnaya" mehmanxanası, birinci mərtəbədə kukla teatrı yerləşirdi. Hazırda binada "Rostov-na-Donu Qazprom regionlararası" QSC ofisi yerləşir. Qeyri-rəsmi məlumatlara görə Fütbol üzrə 2018-ci il dünya çempionatı zamanı binada dördulduzlu otel açılacaqdır.
Arxitektura
Kərpiçdən inşa edilən bina modern stilində malikdir. Fasad hissəsinə qara suvaq vurulmuşdur. Binanın girəcəyi Voroşilov prospekti və Suvorov küçəsinə açılır.
Memorial lövhə
1983-cü ildə binanın fasadında lövhə quraşdırılmışdır:
Vernöy-an-Burbonne
Vernöy-an-Burbonne  — Fransa da kommuna, Overn regionunda yerləşir. Departament — Alye. Sen-Pursen-syur-Siul kantonuna daxildir. Kommunanın dairəsi — Mulen.
INSEE kodu — 03307.
Əhalisi
2008-ci ildə əhalinin sayı 245 nəfər təşkil edirdi.
İqtisadiyyatı
İqtisadiyyatın əsası şərabçılıq təşkil edir.
2007-ci ildə əmək qabiliyyətli 145 nəfərdən (15-64 yaş) 114 nəfəri iqtisadi cəhətdən fəal, 31 nəfər fəaliyyətsizdir (fəaliyyət göstərici 78.6%, 1999-cu ildə 65.2%). Fəal olan 114 nəfərdən 108 nəfəri (64 kişi və 44 qadın), 6 nəfəri işsizdir (3 kişi və 3 qadın). 31 hərəkətsiz 3 nəfər arasında şagird və ya tələbə, 15 nəfər təqaüdçü, 13 nəfər digər səbəblərə görə fəaliyyətsizdir.
Botanika küçəsi (Tbilisi)
Tarixi
170px|thumb|right Adı 1841-ci ildən gec olmayaraq qoyulub. Küçənin belə adlandırılmasının səbəbi burada yerləşən Tbilisi botanika bağı ilə bağlıdır.
Şəhərin qocaman küçələrindən biridir. Küçənin rayonunda şəhər qala divarının Qanci qapıları yerləşirdi.
Burada Tbilisinin köhnə müsəlman qəbiristanlığında (indiki Botanika bağının ərazisində yerləşir) bastırılan Azərbaycan teatrının klassiki İbrahim İsfahanlının xatirə lövhəsi qoyulub.
2007-ci ildən küçənin miqyaslı yenidənqurma işləri keçirilir.
Free-to-play
Free-to-play, Free2play, F2P və ya FtP ( – pulsuz və – oynamaq; hərfi tər. oynamaq pulsuzdu və ya pulsuz oynamaq) — məzmununlarının əhəmiyyətli bir hissəsini oyunçulara pulsuz verən videooyunlarına verilən ad. Free-to-play oyunlarının bir neçə növü var, lakin ən çox yayılmış fremium  proqram təminatı modelinə əsaslanır. Fremium videooyunlarında təqdim edilən məzmun tamamilə pulsuz olmur. Bu cür videooyunlarında, oyunçulara tam funksional bir videooyun verilir, ancaq əlavə məzmun üçün oyunçular mikroödənişlər ödəməlidirlər. Free-to-play oyunlarının əksi pay to play oyunlarıdır. Burada ödəniş oyun xidmətlərindən istifadə etməzdən əvvəl tələb olunur.
Növlər
Free-to-play oyunlarının müxtəlif növləri var, fəqət ən məşhurları bunlardır:
Bəybala Həsənov
Həsənov Bəybala Ruşan oğlu(1943-2003) - kimyaçı alim, kimya elmləri doktoru., AMEA Aşqarlar Kimyası İnstitutunda «Aşqarların fiziki – kimyəvi tədqiqi » laboratoriyasının sabiq müdiri
Həyatı
Həsənov Bəybala Ruşan oğlu 1943 - cü ildə İmişli rayonunda anadan olmuşdur. 1960 - cı ildə məktəbi gümüş medalla bitirmişdir. B.R.Həsənov 1963 – cü ildə S.M.Kirov adına ADU – nun kimya fakultəsinə daxil olmuş və 1968 – ci ildə həmin fakultəni fərqlənmə diplomu ilə bitirmişdir. Universiteti bitirdikdən sonra 1968 – ci ildə təyinat üzrə Azərbaycan SSR Elmər Akademiyasının Aşqarlar Kimyası İnstitutuna işə qəbul olunmuşdur.1970 – ci ildə Aşqarlar Kimyası İnstitutunun nəzdində aspiranturaya qəbul olmuş,SSRİ məkanında ən nüfuzlu elmi – tədqiqat ocaqlarından biri olan Latviya EA Uzvi – sintez İnstitutunda namizədlik dissertasiyasıni yerinə yetirmiş,1977 – ci ildə uğurla müdafiə etmişdir. 1979 – cu ilin may ayından müsabiqə yolu ilə «Aşqarların fiziki – kimyəvi tədqiqi » laboratoriyasının müdiri seçilmişdir. 1982 – ci ildə Azərbaycan KP MK Marksizim – Leninizim Universitetini müvəffəqiyyətlə bitirmişdir.O, işlədiyi İnstitutun ictimai həyatında fəal iştirak etmiş, partiya təşkilatının katibi vəzifəsində çalışmışdır.B.R.Həsənov üzvi maddələrin quruluşu,xassələri,reaksiyayaygirmə qabiliyyəti və fiziki – kimyəvi parametrləri arasındakı əlaqələrin aşkara çıxarılmasında orijinal tədqiqatlar aparmışdır. 1992 – ci ildə «Fenol və tifenol törəmələrinin quruluşu və qrafit anod üzərində elektrokimyəvi oksidləşmə reaksiyalarında reaksiyayaygirmə qabiliyyəti» mövzusunda dissertasiya müdafiə edərək kimya elmlər doktoru alimlik dərəcəsi almışdır. 1999 – cu ildən ömrünün sonunadək Türkiyənin Van şəhərində Yüzüncü İl Universitetində dərs demişdir. B.R.Həsənov 2003 – cü ildə Türkiyənin Van şəhərində vəfat etmişdir.
Elmi istiqaməti
B.R.Həsənov fiziki – kimya,elektrokimya,üzvi kimya və üzvi sintez, üzvi maddələrin fiziki – kimyəvi tədqiqatları, o cümlədən molekulyar spektroskopiya, üzvi maddələrin quruluşu və reaksiyayaygirmə qabiliyyəti, üzvi elektrokimya,voltamperometriya kimi elmi sahələrdə geniş tədqiqat işləri aparmış, statistik analiz həyata keçirmişdir. İşlədiyi müddət ərzində B.R.Həsənov fiziki - kimya sahəsində biliklərini təkmilləşdirmək üçün daim çalışaraq özünü bilikli və yüksək ixtisaslı alim kimi təsdiq etmişdir. O, həssas,məsuliyyətli,savadlı bir alim kimi kollektivin dərin hörmətini qazanmışdır.
Pedaqoji fəaliyyəti
Elmi tədqiqatlar aparmaqla yanaşı 1973- 1994 – cü illərdə pedaqoji fəaliyyət də göstərmişdir.ADU – da mühazirələr oxumuş, xüsusi tipli kimya təmayüllü Zəngi liseyində kimya fənnini tədris etmişdir.
Mükafatları
Geniş elmi – ictimai fəaliyyətini nəzərə alaraq «Bilik» cəmiyyətinin Ümumittifaq və Azərbaycan Şuralarının Fəxri fərmanları, habelə «Əmək» veteranı medalı ilə təltif edilmişdir.
Elmi əsərlər
B.R.Həsənovun apardığı elmi tədqiqatların nəticələri 100 – dən artıq elmi əsərdə, o cümlədən 10 müəlliflik şəhadətnaməsində öz əksini tapmışdır. Авт.свид.СССР №1048694. Приоритет изобретения 16.02.82г.
Beynəlxalq konfranslarda çıxışı
O, keçmiş SSRİ məkanında üzvi elektrokimya, polyaroqrafiya, üzvi analiz, kükürdlü neftlər və kükürd üzvi birləşmələr, nəzəri üzvi kimya sahəsində keçirilən Ümumittifaq elmi müşavirə, k9onfrans və simpoziumların fəal iştirakçısı olmuş, o cümlədən "Kükürd üzvi birləşmələr üzrə" simpoziumda VIII Beynəlxalq (Riqa,1980), XII Mendeleyev qurultayında (Bakı, 1981), I və II Beynəlxalq neft-kimya konfranslarında (Bakı, 1994, 1996) məruzələrlə çıxış etmişdir.
Çağdaş İslam fəlsəfəsi
Çağdaş İslam Fəlsəfəsi — Çağdaş İslam fəlsəfəsi orta əsr İslam fəlsəfəsinin bəzi məsələlərini canlandırır. Bunlara xüsusilə elm və hüquqda mötəzilə və əşərilərin əxlaq baxışları arasındakı gərginliyi, müsəlmanların vəzifəsi və İslamın bilik sosiologiyasında və etik kodların və hüquqi kodların formalaşmasında, xüsusilə fiqh (yaxud “İslam hüququ”) və cihad (yaxud “ədalətli müharibə”) qaydaları və başqalarını örnək vermək olar.
Müasir İslam fəlsəfəsindəki önəmli şəxsiyyətlər
Fərqli regionlardan olub məşhur axınları təmsil edən fiqurlar:
Naxçıvan Mülki Müdafiə Mərkəzi
Naxçıvan Mülki Müdafiə Mərkəzi — raket-nüvə silahlarının meydana çıxması ilə əlaqədar 1961-ci ildə hava hücumundan yerli müdafiə zəminində yaradılmışdır.
Tarixi
Dövlət müstəqilliyi əldə edildikdən sonra, 1993-cü ildən başlayaraq mülki müdafiə sisteminin yaradılması sahəsində də qətiyyətli addımlar atıldı, Mülki Müdafiə (MM) haqqında bir sıra normativ sənədlər qəbul edildi. Muxtar Respublika baş nazirinin yanında Mülki Müdafiə qərargahı yaradıldı. Mülki Müdafiə sistemini təkmilləşdirmək məqsədilə Azərbaycan Respublikası Prezidentinin 1997-ci il 25 may tarixli fərmanına əsasən, mülki müdafiə qərargahı Müdafiə Nazirliyinin Naxçıvan Muxtar Respublikası Mülki Müdafiə Regional Şöbəsi adlandırıldı. 2003-cü ilin sonunda Mülki Müdafiə mərkəzi üçün yeni kompleks tikilmişdir.
Fəaliyyəti
Azərbaycan Respublikası Prezidenti İlham Əliyev Naxçıvan Mülki Müdafiə Mərkəzinin açılışında iştirak etmişdir (2 sentyabr, 2004). Mərkəz 3 mərtəbəli qərargah binasından, 300 yerlik əsgər binasından, avtomobil-texniki parkından, Mülki Müdafiə səfərbərlik ehtiyat anbarından, 400 nəfərlik əsgər yeməkxanasından, hamam-qazanxana binalarından və digər yardımçı bina və qurğulardan ibarətdir. Mərkəz Rusiya, Yaponiya, Cənubi Koreya və s. xarici dövlətlərin istehsalı olan müasir texniki avadanlıqla təchiz olunmuşdur.
Mərkəzdə Mülki Müdafiə kursları və qəza-xilasetmə taboru fəaliyyət göstərir. Naxçvan Mülki Müdafiə Mərkəzi baş verə biləcək fövqəladə halların nəticələrini operativ surətdə aradan qaldırılması, qəza-xilasetmə işlərinin yerinə yetirilməsini təşkil edir. Naxçıvan Mülki Müdafiə Mərkəzinin şəxsi heyəti Müdafiə Nazirliyinin xətti ilə keçirilən beynəlxalq tədbirlərdə, təlim-məşqlərdə yaxından iştirak edir.
Mərkəz üçün mütəxəssislər Rusiya Fövqəladə Hallar Nazirliyinin Təlim-Tədris Mərkəzlərində, NATO-nun Sülh Naminə Tərəfdaşlıq Proqramı çərçivəsində keçirilən kurslarda hazırlanır.
Tural Səfərov
Tural Səfərov (tam adı: Tural Qabil oğlu Səfərov; ) — tədqiqatçı-jurnalist, "TNS" İnformasiya Agentliyinin direktoru.
Həyatı
Tural Səfərov 1984-cü il iyulun 18-də Naxçıvan Muxtar Respublikası Babək rayonunun Kültəpə kəndində anadan olub. 2001-ci ildə Babək rayon Kərimbəyli kənd orta məktəbini, 2005-ci ildə Naxçıvan Dövlət Universitetini bitirib. Ailəlidir, bir övladı var.
Fəaliyyəti
Əmək fəaliyyətinə 2003-cü ildə Naxçıvan Muxtar Respublikası Dövlət Televiziya və Radio Verilişləri Komitəsinin İctimai-siyasi verilişlər redaksiyasında redaktor kimi başlayıb. 2005-ci ilin dekabr ayından 2008-ci ilin fevral ayınadək Naxçıvan Muxtar Respublikası Dövlət Televiziya və Radio Verilişləri Komitəsinin Proqram-Buraxılış və Əlaqələndirmə Direksiyasının direktoru vəzifəsində çalışıb.
Naxçıvan Muxtar Respublikası Ali Məclisi Sədrinin 1 fevral 2008-ci il tarixli Sərəncamı ilə Naxçıvan Muxtar Respublikası Ali Məclisi Aparatının Mətbuat və ictimaiyyətlə əlaqələr şöbəsinə baş məsləhətçi təyin olunub. 2008–2011-ci illərdə həmin vəzifədə çalışıb, muxtar respublikada fəaliyyət göstərən kütləvi informasiya vasitələrinə nəzarət funksiyasını həyata keçirib.
Naxçıvan Muxtar Respublikası Ali Məclisi Sədrinin 02 iyul 2011-ci il tarixli Sərəncamı ilə Naxçıvan Muxtar Respublikası Ali Məclisinin və Nazirlər Kabinetinin rəsmi orqanı olan "Şərq qapısı" qəzetinin baş redaktoru vəzifəsinə təyin olunub. 2011–2017-ci illərdə "Şərq qapısı" qəzetinə rəhbərlik edib.
2017-ci ilin avqust ayından ilin sonunadək "Moderator.az" İnformasiya Agentliyinin baş redaktor müavini işləyib. 2018-ci ilin yanvar ayında "Cahanpress" İnformasiya Agentliyini təsis edib.
2018-ci ilin aprel ayından "Azərxalça" Açıq Səhmdar Cəmiyyətinin mətbuat katibi, 2020-ci ilin oktyabr ayından 2021-ci ilin aprel ayına qədər "Azərxalça" Açıq Səhmdar Cəmiyyəti İdarə Heyəti sədrinin müşaviri vəzifələrində çalışıb.
2022-ci ilin yanvar ayında "TNS" İnformasiya Agentliyini təsis edib. Hazırda həmin agentliyə rəhbərlik edir.
Siyasi-analitik və publisistik yazılarla mətbuatda müntəzəm çıxış edir. Dövlət qulluğunun kiçik müşaviridir
Aviakompaniya
thumb|250x250px|[[Delta Air Lines|Delta Hava Yollarına məxsus Boeing 767-300ER.]] Aviakompaniya və ya Aviaşirkət, insanların və yüklərin aviavasitələr vasitəsi ilə (əsasən təyyarə) daşınması ilə məşğul olan kommersiya şirkəti. Sürətli bir daşıma və nəqliyyat növü olan aviasiya nəqliyyatı digər daşıma üsullarından daha baha başa gəlir. Hava nəqliyyatının mühüm bir tərkib hissələrindən biri də ekspress və kuryer yük daşımalarıdır.
Tarix
Birinci Dünya Müharibəsindən sonra Aviasiya nəqliyyatı sürətlə inkişaf etmişdir. İlk ekspedisiyalar 1919-cu ildə Fransada başlamışdır. Atlantik a səyahətləri 1930-cu ildə başlamışdır. Hava nəqliyyatına təyyarə, aviasiya yanacağı, hava limanı, yol və s. elementləri daxildir. Hava limanları böyük, kiçik, yüngül və ya sadə təyyarələri qəbul etmələrinə görə təsnif edilirlər.
Biznes Modelləri
Aviaşirkət sənayesində dörd əsas biznes modeli mövcuddur:
Bununla belə, qarşıdakı illərdə bu biznes modellərinin fərqliləşəcəyi və çarter tipli biznes modelinin tamamilə ortadan qalxacağı halda, ultra aşağıdan premium xidmətə qədər beş fərqli biznes modelinin sektora hakim olacağı güman olunur.
Aliya Nazarbayeva
Aliya Nazarbayeva — Qazaxıstan Respublikasının ictimai xadimi. Qazaxıstanın ilk prezidenti Nursultan Nazarbayevin kiçik qızı. Qazaxıstan Respublikasının ədəbiyyat və incəsənət sahəsində Dövlət Mükafatı laureatı (2018).
Təhsil
Alma-Atadakı K. Bayseitov adına Respublika Musiqi Məktəbini bitirib.
İngiltərənin Londondakı Riçmond Universitetinin Beynəlxalq Münasibətlər Fakültəsində və ABŞ-nin Corc Vaşinqton Universitetinin Beynəlxalq Münasibətlər Fakültəsində oxuyub.
2001-ci ildə Qazaxıstan Dövlət Hüquq Akademiyasının hüquq fakültəsini hüquqşünaslıq ixtisası ilə bitirib.
2016-cı ildə Qazaxıstan Milli Universitetinin Dövlət Attestasiya Komissiyasının qərarı ilə. Əl-Farabi iqtisadiyyat magistri dərəcəsini alır.
Rus və ingilis dillərində sərbəst danışır.
Karyerası
Qazaxıstan Prezident Administrasiyasının ümumi şöbəsinin məsləhətçisi, Caspian Industries Ltd LLP (mineral içməli su) baş direktoru, Elitstroy LLP-nin İdarə Heyətinin sədri vəzifələrində çalışıb. Qazaxıstan Respublikasında ilk çoxfunksiyalı "Wellness Club LUXOR" idman və istirahət kompleksinin qurucusudur.
2011-ci ildə İtalyanın Damiani zərgərlik evi ilə iş birliyində Alsara adlı zərgərlik seriyasını buraxır.
Mükafatları
2013-cü ildə zərgərlik sənətindəki milli fikirlərin canlandırılmasına görə Fashion TV Awards mükafatına layiq görülmüşdür.
2018-ci ildə ("Anaya aparan yol") tammetrajlı filminin qurulmasında iştirakına görə Qazaxıstan Respublikasının ədəbiyyat və incəsənət sahəsində Dövlət Mükafatını alır. Aliya Nazarbayeva filmin prodüseridir.
Şəxsi həyatı
1998-2001-ci illərdə Qırğızıstan Prezidenti Əsgər Akayevin böyük oğlu Aydar ilə evli olur. 2002-ci ildə bir qazax iş adamı Daniyar Xasenovla evlənir.
Hazırda Dimaş Dosanovla evlidir.
Uşaqlar: qızları - Tiara (09.16.2007), Alsara (2011), oğlu - Aldiyar (2016), qızı - Aylana (07.2018)
NGC 3135
NGC 3135, Yeni Baş Kataloqda qeydə alınmış qalaktikadır. Göy üzündə Böyük Ayı bürcü istiqamətində yerləşir. Sbc tipli. tərəfindən ildə 47.5 sm (18.7 inç) ölçülü  vasitəsilə ildə kəşf edilmişdir.
WorldTelecom
WorldTelecom — Azərbaycan da elektronika və məişət texnikası satışı üzrə fəaliyyət göstərən mağaza şəbəkələrindən biridir.
Haqqında
1998-ci ildə kiçik bir telefon mağazası kimi fəaliyyətə başlamış WorldTelecom, bu gün tərkibində 20 satış nöqtəsi, 1 onlayn satış mağazası və eyni zamanda 2 xidmət mərkəzini birləşdirən elektronika mağazaları şəbəkəsidir. "WorldTelecom"-un Bakı şəhəri nin bir çox yerində, eyni zamanda Sumqayıt və Xırdalan şəhərlərində filialları fəaliyyət göstərir. Öncədən yalnız telefon mağazası kimi fəaliyyət göstərən WorldTelecom, 2019-cu ildən etibarən "WT electronics" adı ilə məişət və digər elektronika məhsullarının satışını həyata keçirir.
Beynəlxalq tərəfdaşlar
WorldTelecom Samsung, Xiaomi, Philips, HP, Marshall, JBL, Baseus, Huawei brendlərinin rəsmi tərəfdaşı, Nokia-ın qızıl dileri, ASUS, Lenovo, Acer brendlərinin dileri, Azercell və Nar şirkətlərinin eksluviz dileri, Apple brendinin rəsmi satış nümayəndəsidir.
Kaketa (departament)
Kaketa (Caquetá) — Kolumbiyanın departamentlərindən biri, inzibati mərkəzi - Florensiya şəhəri, departamenti 1982-ci ildə prezident Xulio Sezar Turbay Ayalo tərəfindən yaradılmışdır.
NGC 5130
NGC 5130, Yeni Baş Kataloqda qeydə alınmış qalaktikadır. Göy üzündə Qızbürcü istiqamətində yerləşir. S0 tipli. tərəfindən ildə 66.04 sm (26 inç) ölçülü  vasitəsilə ildə kəşf edilmişdir.